Eesti liiklusmärgid

Eesti liiklusmärgid tagavad transpordivahendite ohutu ja korraliku liikumise, samuti teavitavad liikluses osalejaid sisseehitatud graafilistest ikoonidest. Neid ikoone reguleerivad Viini teeliikluse konventsioon ning liiklusmärkide ja signaalide Viini konventsioon. Süsteemi käsitleb „Liiklusmärkide ja teemärgiste tähendused ning nõuded fooridele” ja standardidokument EVS 613:2001 „Liiklusmärgid ja nende kasutamine”.
Liiklusmärgid.
Hoiatusmärgid.
Hoiatusmärgid teatavad juhile eesoleva ohu iseloomu. Vastavalt ohu iseloomule peab juht kohandama oma sõiduki kiiruse olukorrale vastavaks.
Hoiatusmärgid, välja arvatud märgid 121 „Üherööpmeline raudtee” ja 122 „Mitmerööpmeline raudtee”, pannakse sõltuvalt suurimast lubatud sõidukiirusest või sõidukite tegelikest sõidukiirustest, nähtavusest ja kohalikest oludest enne ohtlikku kohta või ohtliku teelõigu algust.
Hoiatusmärgid võivad puududa ohtlikul teelõigul või ohtlikul alal, kus suurim lubatud sõidukiirus on 30 km/h või alla selle.
Märkide parema esiletoomise eesmärgil võivad teetöödel hoiatusmärgid olla kollasetaustalised.
Eesõigusmärgid.
Eesõigusmärgid määravad sõidujärjekorra reguleerimata ristmikul, sõiduteede reguleerimata lõikumiskohal, raudteeülesõidukohal, teekitsendil ja muudes kohtades, kus see osutub vajalikuks.
Keelu- ja mõjualamärgid.
Keelumärgid kehtestavad keelud ja piirangud ning muudavad või lõpetavad need.
Keelumärgid mõjuvad ainult sellel teel, kuhu need on pandud, kui tahvlitega 831 kuni 833 ”Mõjusuund” ei ole näidatud teisiti.
Keelumärgid võivad puududa, kui vastavad keelud on sätestatud „Liiklusseaduses“.
Märkide parema esiletoomise eesmärgil võivad teetöödel keelumärgid olla kollasetaustalised.
Kohustusmärgid.
Märgil või selle osal näidatud liikluse korralduse kehtivuse peatab kaks sümmeetriliselt lõikuvat oranži musta äärisega kattelinti.
Osutusmärgid.
Osutusmärgid teatavad kohustusliku liikluskorra iseärasustest või asulate ja teiste objektide paiknemisest.
Märgid 53 näitavad rööbasteta sõidukite sõiduradade arvu suunavööndi või kogu tee laiuses kuni lähima ristmikuni või teega külgneva ala juurdesõidutee teega lõikumise kohani ning ristmikul või teega külgneva ala juurdesõidutee teega lõikumise kohal kohustuslikku sõidusuunda igalt rajalt, eraldi iga sõiduraja kohal paiknemise korral aga kohustuslikku sõidusuunda sellelt rajalt.
Kui märk 53 osutab vasakpöördele äärmiselt vasakpoolselt rajalt, tohib sellelt rajalt pöörata ka tagasi.
Enne ristmikku või teega külgneva ala juurdesõidutee teega lõikumise kohta pandud märgid 53 kehtivad kogu ristmiku või teega külgneva ala juurdesõidutee teega lõikumise koha kohta, kui sinna pandud teised märgid 53 ei anna muid korraldusi. Märkide 53 nooltel võib olla kujutatud märke või nende sümboleid, mis keelavad teatud sõidukite liikluse, määravad vähima või suurima lubatud sõidukiiruse või teatavad muudest liikluskorra iseärasustest vastaval rajal. Liikluseks suletud sõiduraja näitamisel võib märkidel 53 olla noole pea asemel märkidel 552a, 553a kuni 554b „Umbtee“ ning märgil 552b „Umbtee ja jalgrattatee“ kasutatav umbtee punane tähis.
Asulasse pandud märkide 53 taust on valge ning nooled ja ääris mustad, väljaspool asulat pandud märkide 53 taust on sinine ning nooled ja ääris valged. Märkide parema esiletoomise eesmärgil võivad teetöödel olla kollase taustaga märgid 53, mille nooled ja ääris on mustad.
Juhatusmärgid.
Juhatusmärgid annavad teavet sõiduvõimaluste ja -suundade kohta, ümbersõidu teekonna kohta ning hoiatavad sõidu iseärasustest.
Juhatusmärgi kõrvalepööret osutav sirge nool näitab suunda vahetult pöördekoha ette pandud märgil, kõver nool aga pöördekohast eespool oleval märgil.
Märkide 652 kuni 655 taust, kirje ja ääris on sõltuvalt näidatava tee tähtsusest järgmise värvusega:
Teeninduskohamärgid.
Teeninduskohamärgid annavad liiklejale teavet tee ääres paiknevatest objektidest.
Teeninduskohamärgi kõrvalepööret osutav sirge nool näitab suunda vahetult pöördekoha ette pandud märgil, kõver nool aga pöördekohast eespool oleval märgil.
Märkidel 771 kuni 773 võib teeninduskohamärgi sümboli asemel olla mõni teine vähendatud mõõtmega märk.
Lisateatetahvlid.
Tahvel täpsustab või piirab märgi mõju, mille alla see on pandud. Tahvlid 822 kuni 825 „Mõjupiirkond“ ja 834 „Sõidueesõigusega liiklemise või peatee suund“ võivad paikneda märgi kõrval.
Vajaliku sümboliga tahvli puudumisel võib sümbolit asendada tekst.